Indhold

[1 Generel information 3](#_Toc529546971)

[1.1 Definitioner 3](#_Toc529546972)

[1.2 Intro 3](#_Toc529546973)

[1.3 Betydning af optagelse 3](#_Toc529546974)

[1.4 Ansøgerens kompetencer 3](#_Toc529546975)

[1.4.1 Mulighed for optagelse flere gange, i forskellige konstellationer 4](#_Toc529546976)

[1.5 Optagelse med speciale inden for bestemte faglige discipliner 5](#_Toc529546977)

[1.5.1 Arbejde uden for de valgte faglige discipliner kan forekomme 6](#_Toc529546978)

[1.6 Opgaver og CPV-koder 6](#_Toc529546979)

[1.7 Krav i kontrakten 10](#_Toc529546980)

[2 Betingelser for optagelse og forbliven på kvalifikationsordningen 10](#_Toc529546981)

[2.1 Optagelse 10](#_Toc529546982)

[2.2 Forbliven og eventuel genoptagelse på kvalifikationsordningen 10](#_Toc529546983)

[3 Ansøgning om optagelse på "Kvalifikationsordning for totalentreprise" 11](#_Toc529546984)

[3.1 Sprog 11](#_Toc529546985)

[3.1.1 Sprog i udbud og kontrakt 11](#_Toc529546986)

[3.2 Ansøgningens indhold 11](#_Toc529546987)

[3.3 Aflevering 15](#_Toc529546988)

[4 ESPD 15](#_Toc529546989)

[4.1 ESPD i .xml-fil 15](#_Toc529546990)

[4.2 Oplysninger i ESPD 16](#_Toc529546991)

[5 Egnethedsbedømmelse og optagelse 17](#_Toc529546992)

[5.1 Udelukkelsesgrunde 17](#_Toc529546993)

[5.2 Mindstekrav til økonomisk og finansiel formåen 17](#_Toc529546994)

[5.3 Mindstekrav til teknisk og faglig formåen 17](#_Toc529546995)

[5.4 Pointskala 21](#_Toc529546996)

[6 Invitation til at afgive tilbud 21](#_Toc529546997)

[6.1 Udvælgelse af de totalentreprenører der inviteres til at afgive tilbud 21](#_Toc529546998)

[6.2 Håndtering af eventuelle interessekonflikter og risiko for tilbudskoordination 23](#_Toc529546999)

[6.3 Banedanmarks ret til at vælge op til tre eller fem totalentreprenører 25](#_Toc529547000)

[6.4 Eksempler på anvendelse af reglerne i afsnit 6.1 og 6.2 25](#_Toc529547001)

[7 Konsortier etc. 28](#_Toc529547002)

[8 Udnyttelse af andre enheders økonomiske kapacitet 28](#_Toc529547003)

[9 Udnyttelse af andre enheders tekniske og faglige kapacitet 29](#_Toc529547004)

[10 Skemaer 30](#_Toc529547005)

[Skema A: Faglige discipliner der søges om optagelse indenfor 30](#_Toc529547006)

[Skema B: Rådighedserklæring 31](#_Toc529547007)

[Skema C: Tjeklisteskema 32](#_Toc529547008)

# Generel information

## Definitioner

Ansøger(en) defineres som:

* En virksomhed (aktør) eller et konsortium eller en sammenslutning af aktører, der søger optagelse på nærværende kvalifikationsordning.

Totalentreprenør(en) defineres som:

* En virksomhed (aktør) eller et konsortium eller en sammenslutning af aktører, der *er optaget* på nærværende kvalifikationsordning.

Kroner defineres som danske kroner.

## Intro

Kvalifikationsordningens formål er at etablere en liste over kvalificerede virksomheder (aktører), som kan udføre bygge-, anlægs- og fornyelsesopgaver for Banedanmark, som udbydes i totalentreprise.

Opgaverne vil omfatte arbejder på Banedanmarks arealer og øvrige arealer, hvor Banedanmark udfører opgaver. Arbejderne vil som udgangspunkt vedrøre Banedanmarks infrastruktur, men der kan også være tale om sammensatte projekter, se tillige afsnit 1.6, *Opgaver og CPV-koder*.

Kvalifikationsordningen er tidsubegrænset, og den løber, indtil Banedanmark vælger at lade kvalifikationsordningen ophøre.

Banedanmark er ikke forpligtet til at anvende kvalifikationsordningen og forbeholder sig retten til at udbyde bygge-, anlægs- og fornyelsesarbejder i totalentreprise separat.

## Betydning af optagelse

Optagelse på kvalifikationsordningen er ikke ensbetydende med, at totalentreprenøren er garanteret opgaver i Banedanmark regi. De totalentreprenører, som inviteres til at afgive bud på en konkret opgave, udvælges fra kvalifikationsordningen på baggrund af en konkret vurdering, jf. nærmere herom i afsnit 6, *Invitation til at afgive tilbud*.

Se tillige udbudsbekendtgørelsens Del II.2.4) Beskrivelse af udbuddet, punkt 6) Betydning af optagelse; og Del III.1.9) Adgang til ordningen, punkt 7) Invitation til at afgive tilbud; samt denne vejlednings afsnit 6, *Invitation til at afgive tilbud*.

## Ansøgerens kompetencer

Jf. udbudsbekendtgørelsens Del II.2.4) Beskrivelse af udbuddet, punkt 1) Ansøgerens kompetencer, er det et krav for at blive optaget på kvalifikationsordningen, at ansøgeren besidder en række kompetencer. For det første skal ansøgeren besidde kompetencer inden for udførelse af totalentrepriser, ligesom ansøgeren skal besidde kompetencer inden for hver af de faglige discipliner, som ansøgeren søger om optagelse på ordningen med speciale indenfor, jf. udbudsbekendtgørelsens Del II.2.4) Beskrivelse af udbuddet, punkt 2), og nedenfor afsnit 1.5, *Optagelse med speciale inden for bestemte faglige discipliner*.

Hertil kommer, at det er et krav fra Banedanmarks side, at ansøgeren besidder rådgiverkompetencer, herunder inden for projektering af jernbaner, som nærmere beskrevet i afsnit 1.6, *Opgaver og CPV-koder*. Det er uden betydning, hvordan disse rådgiverkompetencer besiddes, forstået på den måde, at der ikke stilles krav til ansøgerens organisering. Rådgiverkompetencerne kan således ligge hos ansøger selv eller hos en anden ekstern enhed, som ansøgeren enten danner et konsortium med, eller som ansøgeren baserer sin faglige formåen på. Se nærmere herom umiddelbart nedenfor, jf. afsnit 1.4.1, *Mulighed for optagelse flere gange, i forskellige konstellationer*. I ansøgningen om optagelse, jf. afsnit 3.2, *Ansøgningens indhold*, skal det beskrives, hvordan disse rådgiverkompetencer besiddes.

Ansøgerens fælles europæiske udbudsdokument(er) (ESPD(’er)) skal på denne baggrund indeholde oplysninger om:

* Totalentreprisereferencer,
* Referencer inden for hver af de faglige discipliner, som der ansøges om optagelse på ordningen med speciale indenfor, samt
* Rådgiverreferencer.

Se nærmere vedrørende referencer i afsnit 3.2, *Ansøgningens indhold*.

### Mulighed for optagelse flere gange, i forskellige konstellationer

En ansøger kan optages på ordningen mere end én gang i forskellige konstellationer. En ansøger kan således søge om optagelse på ordningen alene, såfremt ansøgeren selv besidder de fornødne kompetencer, jf. afsnit 1.4, *Ansøgerens kompetencer*, ligesom en ansøger kan søge om optagelse i forskellige konsortier og/eller sammenslutninger med andre entreprenører eller rådgivningsvirksomheder. Endelig kan en ansøger søge om optagelse som en selvstændig ansøger, der baserer sin økonomiske og/eller faglige formåen på forskellige støttende enheder, jf. 2014/25/EU, artikel 79.

Den samme ansøger kan således optages i følgende konstellationer samtidig:

* Alene; og/eller
* I et eller flere konsortier/sammenslutninger, for eksempel. med flere forskellige rådgivningsvirksomheder; og/eller
* Som selvstændig aktør, men med en eller flere støttende enheder i forhold til økonomisk og/eller teknisk formåen, for eksempel i form af en rådgivningsvirksomhed og/eller moderselskab etc.

Hvert ønske om optagelse kræver en separat ansøgning. Der kan kun ansøges om optagelse én gang for hver unik konstellation.

***Eksempel 1:***

*Ønsker en ansøger optagelse som:*

* *Konsortium sammen med Rådgiver A, og*
* *Selvstændig aktør med rådgiver B som støttende enhed;*
* *Selvstændig aktør med rådgiver C som støttende enhed*
* *Selvstændig aktør med rådgiver D som støttende enhed*

*- skal der ansøges fire gange.*

***Eksempel 2:***

1. *Totalentreprenør X opnår som selvstændig aktør optagelse på ordningen tre gange, med henholdsvis rådgiver A, B, og C*
	* *Rådgiverne er i forbindelse med den enkelte optagelse anført som en kapacitet, på hvilken Totalentreprenør X støtter sin tekniske og faglige formåen, jf. 2014/25/EU, artikel 79*
2. *Totalentreprenør Y opnår som selvstændig aktør optagelse på ordningen fire gange, med henholdsvis rådgiver A, B, C og D*
	* *Rådgiverne er i forbindelse med den enkelte optagelse anført som en kapacitet, på hvilken Totalentreprenør Y støtter sin tekniske og faglige formåen, jf. 2014/25/EU, artikel 79*

*Totalentreprenør X og Y er begge optaget med rådgiverne A, B og C som samarbejdspartnere i forbindelse med tilbudsgivning.*

Hvorledes gengangere på kvalifikationsordningen håndteres i forbindelse med udvælgelse til at modtage invitation til at afgive tilbud, er beskrevet i afsnit 6, *Invitation til at afgive tilbud*.

## Optagelse med speciale inden for bestemte faglige discipliner

Ansøgeren optages på kvalifikationsordningen inden for én eller flere faglige discipliner, som ansøgeren har dokumenterede kvalifikationer/speciale indenfor, såfremt de i afsnit 0, *Egnethedsbedømmelse og optagelse,* anførte mindstekrav er opfyldt.

Ansøgeren skal således i ansøgningen angive, hvilke(n) af følgende faglige discipliner, der ønskes optagelse med speciale indenfor, samt erklære sig om dertil hørende kompetencer og erfaring:

* Komplet jernbane inklusiv: spor, jord, bro, sikring, stærkstrøm og kørestrøm;
* Komplet jernbane inklusiv: spor, jord, bro, sikring, stærkstrøm;
* Sporombygning;
* Spornybygning;
* Jord- og betonarbejder i forbindelse med baneprojekter, herunder dæmnings-, afvandings- og/eller ledningsarbejder samt arbejder i forbindelse med forurenet jord og håndtering af relaterede miljøkrav;
* Konstruktioner i forbindelse med baneprojekter, herunder broer, tunneler, stationer og/eller perroner;
* Kørestrømsarbejde i forbindelse med baneprojekter inklusiv master og mastefundamenter mv.;
* Sikringstekniske arbejder;
* Rydning og nedbrydning inklusiv håndtering af relaterede miljøkrav.

Ansøgeren tilkendegiver med afkrydsning i ”*Skema A - Faglige discipliner der søges om optagelse indenfor*”, jf. afsnit 10, *Skema A*, hvilke faglige discipliner, der ansøges om optagelse på ordningen med speciale indenfor. Optagelsesprocessen er nærmere beskrevet i afsnit 0, *Egnethedsbedømmelse og optagelse*.

De nævnte discipliner afgrænser tillige i hovedtræk, hvilke opgavetyper der vil blive udbudt i henhold til kvalifikationsordningen.

### Arbejde uden for de valgte faglige discipliner kan forekomme

Der kan i visse tilfælde blive tale om, at Banedanmarks konkrete indkøb omfatter ydelser, der ikke falder inden for de angivne faglige discipliner, men som dog falder inden for de ydelser, som Banedanmark kan indkøbe under kvalifikationsordningen og de anførte CPV-koder, jf. nærmere herom i afsnit 1.6, *Opgaver og CPV-koder*.

## Opgaver og CPV-koder

Kvalifikationsordningen benyttes til at udbyde bygge-, anlægs- og fornyelsesopgaver for Banedanmark i totalentreprise. Se tillige udbudsbekendtgørelsens Del II.2.4) Beskrivelse af udbuddet, Intro, samt Del VI.3)

Yderligere oplysninger, punkt 1) Ad Del II.2.4) Intro.

Disse opgaver omfatter arbejder på Banedanmarks arealer og øvrige arealer, som Banedanmark arbejder på. Der vil som udgangspunkt være tale om opgaver, der vedrører Banedanmarks infrastruktur herunder spor; jernbanebroer og andre banerelaterede konstruktioner; jord- og betonarbejder i forbindelse med baneprojekter; sikringstekniske arbejder; stærkstrøm; kørestrøm inklusiv master og mastefundamenter mv.; samt rydning og nedbrydning inklusiv håndtering af relaterede miljøkrav.

Der vil imidlertid også være opgaver med tilknytning hertil, eksempelvis men ikke begrænset til: cykel- og gangstier; læ- og cykelskure; cykelparkering; parkeringsanlæg; trapper; perronaptering f.eks. belægninger, bænke, perrontage etc. samt opsætning/montering af diverse operatørkomponenter som rejsekortstandere, infoskærme m.v.; belægningsarbejde; forpladsanlæg; adgangsveje til teknisk udstyr langs jernbanen. m.v.; etablering af autoværn; opbrydning af veje; vejanlæg inkl. afvanding og vejens udstyr; belysning; signalanlæg (lyskryds mm.), hastighedsdæmpende foranstaltninger, buslommer, m.v.

Hovedvægten af de opgaver, som Banedanmark vil indkøbe under kvalifikationsordningen, vil dog være omfattet af de faglige discipliner oplistet i afsnit 1.5, *Optagelse med speciale inden for bestemte faglige discipliner*.

Som nævnt i afsnit 1.4, *Ansøgerens kompetencer,* vil de opgaver, som Banedanmark vil indkøbe under ordningen, tillige omfatte rådgivningsopgaver. Dette vil primært bestå i projektering efter bland andet jernbanenormer som led i totalentreprisearbejder, omend ikke begrænset hertil.

Således vil rådgivningsopgaverne også kunne bestå af eksempelvis men ikke begrænset til: søgning/håndtering af dispensationer fra jernbanenormer; håndtering/forberedelse af CSM- (Common Safety Method) og andre myndighedsgodkendelser i projekterings- og udførelsesfasen; håndtering af supplerende forundersøgelser (jordbundsforhold, miljøforhold m.v.); assistere med produktion/levering af kvalitetssikrings- og as-built-materiale; håndtering/søgning af miljøtilladelser; fagtilsyn; generaleftersyn; trafiksikkerhedsrevision; samt tilgængelighedsrevision. m.v.

Følgende CPV-koder er anført i bekendtgørelsen om nærværende kvalifikationsordning:

|  |
| --- |
| *Udbudsbekendtgørelsens Del II.1.2) Hoved-CPV-kode:* |
| 45000000 | Bygge- og anlægsarbejder (UdbudsbekendII.1.2) Hoved-CPV-kode) |
|  |
| *Udbudsbekendtgørelsens Del II.2.2) Supplerende CPV-kode(r):* |
| 45100000 | Forberedelse af byggeplads  |
| 45111290 | Tjenesteydelser i forbindelse med forberedende arbejder  |
| 45112000 | Udgravning og fjernelse af jord |
| 45113000 | Byggepladsarbejder |
| 45120000 | Prøve- og udboring |
| 45210000 | Byggearbejde |
| 45213300 | Bygninger i forbindelse med transport |
| 45213320 | Bygge- og anlægsarbejde i forbindelse med bygninger i tilknytning til jernbanetransport |
| 45220000 | Ingeniørarbejder og bygværker |
| 45221112 | Anlægsarbejde: jernbanebroer |
| 45221114 | Bygge- og anlægsarbejde i forbindelse med jernbroer |
| 45221122 | Bygge-anlægsarbejde: jernbaneviadukter |
| 45221213 | Helt eller delvist overdækkede jernbaneudgravninger |
| 45221242 | Bygge-anlægsarbejde: jernbanetunneler |
| 45230000 | Bygge- og anlægsarbejde i forbindelse med rørledninger, kommunikations- og stærkstrømsledninger, med hovedveje, veje, flyvepladser og jernbaner; nivelleringsarbejde |
| 45234000 | Arbejder i forbindelse med anlæg af jernbaner og kabelbaner |
| 45234100 | Byggearbejder i forbindelse med jernbaner |
| 45234110 | Intercityjernbanearbejder |
| 45234113 | Fjernelse af spor |
| 45234114 | Bygge-anlægsarbejde: jernbanedæmninger |
| 45234115 | Arbejder i forbindelse med signaludstyr til jernbaner |
| 45234116 | Sporlægningsarbejder |
| 45234130 | Anlægsarbejde: ballast |
| 45234140 | Anlægsarbejde: niveauskæringer |
| 45234160 | Anlægsarbejde: kørestrømsanlæg |
| 45234180 | Bygge-anlægsarbejde: jernbaneværksteder |
| 45236000 | Jord- og belægningsarbejde |
| 45260000 | Tagarbejde og andet specialarbejde inden for byggefagene |
| 45262210 | Funderingsarbejder |
| 45262211 | Nedramning af pæle |
| 45262300 | Betonarbejder |
| 45262310 | Arbejder i armeret beton |
| 45262680 | Svejsning |
| 71000000 | Arkitekt-, konstruktions-, ingeniør- og inspektionsvirksomhed |
| 71200000 | Arkitektvirksomhed samt hermed beslægtet virksomhed |
| 71240000 | Arkitekt-, ingeniør- og planlægningsvirksomhed |
| 71241000 | Gennemførlighedsundersøgelser, rådgivning, analyser |
| 71242000 | Projekt- og projekteringsforberedelse, omkostningsoverslag |
| 71244000 | Omkostningsberegninger, omkostningsovervågning |
| 71245000 | Godkendelse af planer, arbejdstegninger og specifikationer |
| 71246000 | Mængdeberegning og -lister i forbindelse med bygge- og anlægsarbejder |
| 71247000 | Byggeledelse |
| 71248000 | Projektledelse og –dokumentation |
| 71250000 | Arkitekt-, ingeniør- og opmålingsvirksomhed |
| 71300000 | Ingeniørvirksomhed |
| 71311000 | Rådgivning i forbindelse med bygge- og anlægsarbejder |
| 71311100 | Støttevirksomhed i forbindelse med bygge- og anlægsarbejder |
| 71311200 | Rådgivning i forbindelse med transportsystemer |
| 71311230 | Ingeniørarbejder i forbindelse med jernbaner |
| 71313400 | Miljøvurdering i forbindelse med bygge- og anlægsarbejder  |
| 71313410 | Risikovurdering i forbindelse med bygge- og anlægsarbejder |
| 71313420 | Miljønormer for bygge- og anlægsarbejder |
| 71313430 | Analyse af miljøindikatorer i forbindelse med bygge- og anlægsarbejder |
| 71313440 | Miljøvurderingstjenesteydelser i forbindelse med bygge- og anlægsarbejder |
| 71313450 | Miljømonitering i forbindelse med bygge- og anlægsarbejder |
| 71320000 | Ingeniørmæssig projektering |
| 71322000 | Fagmæssig projektering af ingeniørarbejder |
| 71322100 | Mængdeberegning i forbindelse med ingeniørarbejder |
| 71322300 | Projektering af broer |
| 71324000 | Mængdeberegning  |
| 71325000 | Projektering af fundament |
| 71326000 | Hjælpevirksomhed i forbindelse med bygningsteknik |
| 71327000 | Tjenesteydelser inden for projektering af bærende konstruktioner |
| 71328000 | Tjenesteydelser inden for kontrolberegning af projekterede bærende konstruktioner |
| 71330000 | Diverse former for ingeniørvirksomhed  |
| 71332000 | Geoteknisk ingeniørvirksomhed |
| 71335000 | Tekniske undersøgelser |

Hvor en CPV-afdeling, -gruppe eller -klasse er nævnt, forbeholder Banedanmark sig ret til, at en udbudt totalentreprise kan omfatte elementer fra alle underliggende CPV-grupper, -klasser, eller -kategorier.

De faglige discipliner er omfattet af de supplerende CPV-koder oplyst i udbudsbekendtgørelsens Del II.2.2) og udspecificeret i det omfang, det har været muligt, helt ned i kategori/underkategori.

Et givent udbud vil typisk ikke omfatte alle oplyste supplerende CPV-koder. Ét udbud kunne omfatte nogle, mens et andet vil omfatte andre etc.

De oplyste supplerende CPV-koder omfatter således primært jernbanerelaterede arbejder, idet de enkelte udbuds hovedformål vil være jernbaneprojekter. Totalentrepriserne dog tillige kunne omfatte arbejder, der kun vil være nævnt ved CPV-afdeling, -gruppe eller -klasse.

***Eksempel 3:***

*En totalentreprise omfatter hovedsageligt arbejder vedrørende den faglige disciplin ”Komplet jernbane inklusiv: spor, jord, bro, sikring, stærkstrøm og kørestrøm”, som dækkes ind af blandt andre disse supplerende CPV-koder i udbudsbekendtgørelsens Del II.2.2):*

* *45234000 - Arbejder i forbindelse med anlæg af jernbaner og kabelbaner*
* *45234113 - Fjernelse af spor*
* *45234116 - Sporlægningsarbejder*
* *45234130 - Anlægsarbejde: ballast*
* *45234140 - Anlægsarbejde: niveauskæringer*
* *45234160 - Anlægsarbejde: kørestrømsanlæg*

*Totalentreprisen omfatter dog blandt andet også følgende arbejder:*

* *Anlæg af en park & ride parkeringsplads (45223320 - Anlæg af "park-&-ride"-pladser), samt*
* *Anlæg af en cykelsti langs banen (45233162 - Anlægsarbejde: cykelstier)*

*Disse to arbejder er omfattet af CPV-klasserne nævnt i udbudsbekendtgørelsens Del II.2.2), henholdsvis:*

* *45220000 - Ingeniørarbejder og bygværker, og*
* *45230000 - Bygge- og anlægsarbejde i forbindelse med rørledninger, kommunikations- og stærkstrømsledninger, med hovedveje, veje, flyvepladser og jernbaner; nivelleringsarbejde*

*- og på denne baggrund vil arbejderne ”Anlæg af en park & ride parkeringsplads” samt ”Anlæg en cykelsti langs banen” også kunne købes af Banedanmark under nærværende kvalifikationsordning, netop fordi de er omfattet af en supplerende CPV-afdeling, -gruppe eller -klasse nævnt i udbudsbekendtgørelsens Del II.2.2).*

## Krav i kontrakten

De enkelte kontrakter indgået under kvalifikationsordningen vil blandt andet stille krav til:

* At totalentreprenøren bærer det fulde ansvar overfor Banedanmark for kontraktens opfyldelse, og for alle ydelser leveret hertil af totalentreprenørens underleverandører.
* At totalentreprenøren efterlever Banedanmarks CSR-krav, herunder blandt andet ILO-konvention nr. 94.
* At totalentreprenørens medarbejdere er fortrolige med danske standarder samt europæiske standarder og harmoniseringsdokumenter for de discipliner, der er relevante for opgaven.
* At konsortiedeltagere/deltagere i en sammenslutning af aktører skal hæfte solidarisk, direkte og ubegrænset for tilbud og opfyldelse af en tildelt kontrakt.
* At kontrakten under specifikke forudsætninger kan ophæves, f.eks. hvis totalentreprenøren kommer under rekonstruktionsbehandling, eller totalentreprenørens økonomiske forhold i øvrigt viser sig at være således, at det må antages, at totalentreprenøren er ude af stand til at opfylde kontrakten. Der vil i forbindelse med den økonomiske vurdering være mulighed for self-cleaning for totalentreprenøren.

Jf. tillige udbudsbekendtgørelsens Del III.2.2) Kontraktudførelsesvilkår.

# Betingelser for optagelse og forbliven på kvalifikationsordningen

## Optagelse

Det er en betingelse for optagelse på Banedanmarks "Kvalifikationsordning for totalentreprise", at ansøgeren:

1. Opfylder mindstekrav til egnethed for optagelse, jf. afsnit 0, *Egnethedsbedømmelse og optagelse*.

Ansøgeren skal til brug for vurderingen af A) fremsende:

1. ESPD i henhold til afsnit 4, nedenfor;
2. Udfyldt ”*Skema A - Faglige discipliner der søges om optagelse indenfor*”, jf. afsnit 10, nedenfor.

## Forbliven og eventuel genoptagelse på kvalifikationsordningen

Jf. udbudsbekendtgørelsens Del III.1.9) Adgang til ordningen, punk 6), Forbliven og genoptagelse på kvalifikationsordningen; optages totalentreprenøren på kvalifikationsordningen for et år ad gangen og skal derfor fremsende et nyt ESPD og et nyt ”*Skema A - Faglige discipliner der søges om optagelse indenfor*” (Skema A), **hvert år**.

Fristen herfor regnes fra datoen for totalentreprenørens optagelse på kvalifikationsordningen.

Hvert år, når optagelsen skal fornyes, vil Banedanmark forud ud for fristens udløb sende en påmindelse til totalentreprenøren om at fremsende nyt ESPD og et nyt Skema A.

Såfremt Banedanmark ikke modtager dette, eller såfremt dette modtages, men ikke opfylder de stillede mindstekrav, vil Banedanmark sende en meddelelse til totalentreprenøren herom med en frist på 15 dage til at indsende ESPD og Skema A igen, jf. 2014/25/EU, artikel 75, stk. 6.

Hvis totalentreprenøren fortsat ikke indsender, eller hvis totalentreprenøren ikke opfylder mindstekravene for optagelse, bliver totalentreprenøren slettet fraordningen.

I det omfang totalentreprenøren vil genanvende de oplysninger, som er angivet i totalentreprenørens senest indsendte ESPD, så er dette muligt; totalentreprenøren skal dog være opmærksom på, at der er fastsat krav til, hvor gamle oplysninger må være. Eksempelvis skal oplysning om årsomsætning angives for så vidt angår de seneste 3 (tre) tilgængelige regnskabsår, jf. afsnit 0, *Egnethedsbedømmelse og optagelse,* ligesom referencer for opgaver skal omfatte opgaver udført inden for de seneste 5 (fem) år.

Der kan til enhver tid søges om fornyet optagelse på kvalifikationsordningen, ligesom der løbende kan optages nye totalentreprenører på ordningen.

# Ansøgning om optagelse på "Kvalifikationsordning for totalentreprise"

Hvert ønske om optagelse kræver separat ansøgning, jf. afsnit 1.4.1, *Mulighed for optagelse flere gange, i forskellige konstellationer*.

Ansøgerens ansøgning om optagelse på kvalifikationsordningen skal opfylde følgende krav:

## Sprog

Ansøgning om optagelse på kvalifikationsordningen kan udfærdiges på dansk, svensk, norsk eller engelsk.

### Sprog i udbud og kontrakt

Udbudsmaterialet og kontrakt for de enkelte projekter vil normalt være på dansk. Tilbud skal normalt afgives på dansk, ligesom arbejdssproget i forbindelse med udførelse normalt vil være på dansk.

I enkelte projekter kan sprogkravet være engelsk i såvel udbudsprocessen som i forbindelse med udførelse af kontrakten, eller der kan stilles krav til både dansk og engelsk.

## Ansøgningens indhold

I afsnit 10, *Skemaer*, er indsat *Skema C: Tjeklisteskema*. Skemaet er alene ment som en hjælp til ansøgeren. Ansøgeren er uanset brug af skemaet eneansvarlig for at sikre, at alle nødvendige informationer er inkluderet i ansøgningen, der fremsendes til Banedanmark.

Ansøgningen om optagelse skal som minimum indeholde:

1. Udfyldt **ESPD** i henhold til afsnit 4, *ESPD*, idet ansøgerne i ESPD’et giver oplysninger om:
	1. Udelukkelsesgrunde, jf. afsnit 5.1;
	2. Årsomsætning, jf. afsnit 5.2, *Mindstekrav til økonomisk og finansiel formåen,* og

Soliditetsgrader*;*

* 1. Referencer, jf. nedenfor punkt 3) -5) samt afsnit 5.3, *Mindstekrav til teknisk og faglig formåen,* punkt i.-iii.;
	2. Optagelse i handels- eller selskabsregistre, jf. punkt 6) nedenfor;
	3. Kvalitets-, miljø- og arbejdsmiljøledelsessystemer, jf. punkt 7) nedenfor samt punkt iv. ligeledes i afsnit 5.3.

Der er nedenfor i punkt 3) – 7) anført, hvilke oplysninger om referencer, optagelse i handels- eller selskabsregistre samt kvalitets-, miljø- og arbejdsmiljøledelsessystemer som ansøgeren skal angive i ESPD’et.

1. Udfyldt ”***Skema A*** *– Faglige discipliner der søges om optagelse indenfor*”, jf. afsnit 10, *Skema A*.

I skemaet skal ansøgeren ved afkrydsning angive mindst én og gerne flere faglige discipliner, som ansøgeren søger om optagelse på ordningen med speciale indenfor.

1. Oplysninger om **kvalifikationer fra/erfaringer med totalentreprise:**
	1. Mindst tre og maksimalt fem **totalentreprisereferencer** udført inden for de seneste fem år. Referencerne skal afgives i ESPDs Del IV, punkt C, ”*For så vidt angår bygge- og anlægskontrakter: udførelse af arbejde af den anførte type*”.
		1. En totalentreprisereference må udgøre tekst svarende til maksimalt 2 (to) A4-sider (A4 = 2200 tegn, eksklusiv mellemrum).
		2. Desuden kan der per totalentreprisereference afleveres maksimalt 2 (to) A4-sider billeder/figurer som bilag til referencen, såfremt billeder/figurer er nødvendige for at beskrive referenceopgaven optimalt;
		3. Det bør af referencens første linje fremgå, at det er en totalentreprisereference.
	2. Referencerne skal angive rammerne for den pågældende totalentreprise, og der skal således gives oplysninger om:
* Ordregiver; ydelsestidspunkt/-periode; kontraktværdi og status på opgaven;
* Antal og type af (del-)opgave(r), og fagdiscipliner
* Antal og type af interne og eksterne grænseflader;
* Totalentreprisens størrelse samt totalentreprisens organisation og struktur gennem projektet, herunder medarbejdere i egen organisation på projektet (funktionærer og timelønnede); og
* Hvordan ansøgeren organiserede sig ved gennemførelsen af totalentreprisen (selvstændigt vs. konsortium eller lignende).

*Referencetekst, der ikke er angivet i ESPD eller overskrider det tilladte maksimum, vil ikke blive taget i betragtning. Såfremt der afleveres mere end fem referencer, vil kun de første fem referencer angivet i ESPD blive genstand for evaluering.*

1. Oplysninger om ansøgerens **kvalifikationer/erfaringer inden for de faglige discipliner**, der søges om optagelse for:
	1. Mindst tre og maksimalt fem **disciplinreferencer** udført inden for de seneste fem år per faglig disciplin, som ansøgeren søger om optagelse på ordningen med speciale indenfor. Referencerne skal afgives i ESPDs Del IV, punkt C, ”*For så vidt angår bygge- og anlægskontrakter: udførelse af arbejde af den anførte type*”.
		1. En disciplinreference må udgøre tekst svarende til maksimalt 2 (to) A4-sider;
		2. Desuden kan der per disciplinreference afleveres maksimalt 2 (to) A4-sider billeder/figurer som bilag til referencen, såfremt billeder/figurer er nødvendige for at beskrive referenceopgaven optimalt;
		3. Det bør af referencens første linje fremgå, hvilken faglige disciplin referencen relaterer sig til, jf. afsnit 1.5, *Optagelse med speciale inden for bestemte faglige discipliner*;
		4. Én disciplinreference kan benyttes til at påvise erfaring inden for flere faglige discipliner. Såfremt ansøger oplyser referencer som dækker flere discipliner, skal dette angives i ESPD.
		5. Totalentreprisereferencer angivet under punkt 3) kan også benyttes som disciplinreference i det omfang det måtte være relevant.
	2. Disciplinreferencerne skal angive rammerne for den udførte opgave, og skal således indeholde oplysninger om:
* Ordregiver, ydelsestidspunkt/-periode, kontraktværdi og status på opgaven;
* Antal og type af (del-)opgave(r);
* Antal og type af interne og eksterne grænseflader;
* Antal medarbejdere og struktur i egen organisation på projektet (funktionærer og timelønnede)
* Entrepriseformen (total-, hoved-, fag- eller underentreprise)
* Hvordan ansøgeren organiserede sig i forbindelse med udførelsen af opgaven (selvstændigt vs. konsortium eller lignende).

*Referencetekst, der ikke er angivet i ESPD eller overskrider det tilladte maksimum, vil ikke blive taget i betragtning. Såfremt der afleveres mere end fem referencer, vil kun de første fem referencer angivet i ESPD blive genstand for evaluering.*

1. Oplysninger om **kvalifikationer/erfaring inden for rådgivning/projektering** **per faglige disciplin**, som ansøgeren søger om optagelse med speciale indenfor.
	1. Mindst to og maksimalt tre **rådgivnings-/projekteringsreferencer** udført inden for de seneste fem år per faglig disciplin, som ansøgeren søger om optagelse på ordningen med speciale indenfor. Referencernes tekstbeskrivelse skal afgives i rådgiverens ESPD, Del IV, punkt C, ”*For så vidt angår bygge- og anlægskontrakter: udførelse af arbejde af den anførte type*”. Såfremt rådgivnings-kompetencerne ligger hos ansøgeren selv, afgives referencerne i ansøgerens ESPD med tydelig angivelse af, at det er en ”Rådgiverreference”.
		1. Ansøgerens rådgivnings-/projekteringsreferencer må bestå af tekst svarende til maksimalt 2 (to) A4-sider;
		2. Desuden kan der per rådgivnings-/projekteringsreference afleveres maksimalt 2 (to) A4-sider billeder/figurer som bilag til referencen, såfremt billeder/figurer er nødvendige for at beskrive referenceopgaven optimalt;
		3. Det bør af referencens første linje fremgå, hvilken faglig disciplin, rådgivnings-/projekteringsreferencen relaterer sig til, jf. afsnit 1.5, *Optagelse med speciale inden for bestemte faglige discipliner*.
		4. Én rådgivnings-/projekteringsreference kan benyttes til at påvise erfaring med projektering inden for flere af de faglige discipliner. Såfremt ansøger oplyser rådgivnings-/projekteringsreferencer, som dækker flere faglige discipliner, skal dette angives i ESPD.
		5. Totalentreprisereferencer og/eller disciplinreferencer angivet under punkt 3) og 4) kan også benyttes som rådgivnings-/projekteringsreferencer, i det omfang det måtte være relevant.
	2. Rådgivnings-/projekteringsreferencerne skal angive rammerne for den udførte opgave og skal således indeholde oplysninger om:
* Ordregiver, ydelsestidspunkt/-periode, kontraktværdi og status på opgaven;
* Antal og type af (del-)opgave(r) og fagdiscipliner;
* Antal og type af interne og eksterne grænseflader;
* Antal medarbejdere og struktur i egen organisation på projektet
* Antal jernbanenormer anvendt i projekteringsfasen
* Søgning / håndtering af dispensationer fra jernbanenormer

*Referencetekst, der ikke er angivet i ESPD eller overskrider det tilladte maksimum, vil ikke blive taget i betragtning. Såfremt der afleveres mere end tre referencer, vil kun de første tre referencer angivet i ESPD blive genstand for evaluering.*

***Eksempel 4:***

*Såfremt der søges om optagelse for 4 (fire) faglige discipliner, skal der således i alt leveres:*

* *Mindst 3 (tre) og maksimalt 5 (fem) totalentreprisereferencer fra ansøgeren jf. punkt 3);*
* *Mindst 4x3 (tolv) og maksimalt 4x5 (tyve) disciplinreferencer fra ansøgeren, jf. punkt 4);*
* *Mindst 4x2 (otte) og maksimalt 4x3 (tolv) rådgivnings-/projekteringsreferencer fra ansøgeren, jf. punkt 5);*
* ***Der henvises i øvrigt til vejledningens afsnit 7-9 om konsortier samt støttende enheder.***
1. Erklæring om **optagelse i handels- eller selskabsregistre**, som foreskrevet i den medlemsstat, hvor ansøgeren er etableret. Banedanmark anvender dette til at sikre, at ansøgeren er registreret korrekt, og til at se ansøgerens tegningsregler. Oplysninger herom afgives i ESPDs Del IV, punkt A.
2. Beskrivelse af ansøgers **kvalitets-, miljø- og arbejdsmiljøledelsessystemer (KMA)**.
	1. Ansøger skal beskrive virksomhedens ledelsessystemer og egenkontrol (kontrol af efterlevelse af kvalitets-, miljø-, og arbejdsmiljøledelsessystemer, forebyggelse af og opfølgning på fejl, ulykker, sikring af fornødne kompetencer og uddannelser etc.). Beskrivelsen heraf sættes ind i ESPDs Del IV, punkt C, ”*Miljøledelsesforanstaltninger*”.
		1. Beskrivelsen må bestå af tekst svarende til maksimalt 5 (fem) A4-sider;
		2. Desuden kan der afleveres maksimalt 3 (tre) A4-sider billeder/figurer som bilag til punkt. 7, såfremt billeder/figurer er nødvendige for at beskrive ledelsessystemerne optimalt;
	2. Beskrivelsen af ansøgerens kvalitets-, miljø- og arbejdsmiljøledelsessystemer bør indeholde/angive oplysninger om:
* Ledelsessystemernes opbygning, herunder:
	+ Indhold
	+ Reference- og ansvarslinjer i KMA-organisationen,
	+ Beskrivelse af kompetenceudvikling og ERFA-system
	+ Beskrivelse af egenkontrol/ interne audits
	+ Eventuel ekstern certificering eller opbygning i henhold til standarder.
* Foranstaltninger truffet/initiativer taget for at afhjælpe og/eller imødegå udfordringer på området for miljølovgivningen.
* Foranstaltninger truffet/initiativer taget for at afhjælpe og/eller imødegå udfordringer på området for arbejdsmiljø og sikkerhed.

*Tekst, der ikke er angivet i ESPD eller overskrider det tilladte maksimum, vil ikke indgå i vurderingen.*

1. **Rådighedserklæring(er),** jf. Skema B: Rådighedserklæring,såfremt ansøgeren baserer sig på en eller flere støttende enheder, jf. 2014/25/EU, artikel 79.

## Aflevering

Ansøgning om optagelse på kvalifikationsordningen med tilhørende ESPD samt udfyldt Skema A og eventuel(le) rådighedserklæring(er) skal fremsendes per mail til:

* kvalifikationsordning@bane.dk

# ESPD

## ESPD i .xml-fil

Det fælles europæiske udbudsdokument (ESPD), som skal benyttes ved ansøgningen, findes som .xml-fil på Banedanmarks [hjemmeside](https://bane.dk/Leverandoer/Indkoeb-og-udbud/Kvalifikationsordninger)[[1]](#footnote-1):under ”*Kvalifikation til totalentrepriser*”:

* **2018-06-15\_ESPD-request\_KvalifikationsordningTotalentreprise.xml**

Xml-filen downloades fra hjemmesiden til en PC ved at højreklikke på linket på hjemmesiden. Herefter kan det åbnes/uploades via EU-Kommissionens elektroniske ESPD-tjeneste:

* <https://ec.europa.eu/tools/espd>.

Ansøgere og enheder, hvis kapacitet ansøgeren baserer sin økonomiske og/eller tekniske formåen på, jf. 2014/25/EU, artikel 79, skal vælge ”Jeg er en økonomisk aktør” og dernæst ”Importere ESPD”.

Der henvises endvidere til yderligere information i Konkurrence- og Forbrugerstyrelsens vejledning (findes dog kun på dansk):

* ”[ESPD - Dokumentation og e-Certis](https://www.kfst.dk/media/46438/espd-dokumentation-og-ecertis.pdf)”[[2]](#footnote-2)

## Oplysninger i ESPD

Til ansøgningen skal vedlægges det fælles europæiske udbudsdokument (ESPD), således som det er beskrevet nedenfor:

1. En **selvstændig ansøger** skal udfylde ESPD, Del II-VI;
	* Soliditetsgrader for de seneste 3 (tre) tilgængelige regnskabsår angives i Del IV, punkt B: Økonomisk og finansiel formåen, under "*Finansielle nøgletal*";
2. For ansøgere, der er **deltagere i et konsortium eller en sammenslutning af aktører**, jf. afsnit 7, *Konsortier etc.*, skal der indgives et ESPD for hver af de deltagende virksomheder i konsortiet/sammenslutningen, jf. punkt a). Hver virksomhed skal således udfylde ESPD, Del II-VI;
	* I Del II skal det tydeligt fremgå af punktet ”*Deltager den økonomiske aktør i udbudsproceduren sammen med andre?*” at dette er tilfældet, og desuden skal underpunkterne a)-c) tillige udfyldes;
3. Såfremt ansøgeren baserer sig på **andre enheders økonomiske og finansielle kapacitet**, jf. vejledningens afsnit 8, *Udnyttelse af andre enheders økonomiske kapacitet*, skal hver af de enheder, som ansøgeren baserer sig på, udfylde et ESPD. De støttende enheders ESDP skal alene indeholde:
	* Oplysninger i Del II
	* Erklæringer vedrørende udelukkelsesgrunde i Del III, og
	* Erklæring om økonomi for de seneste tre tilgængelige regnskabsår i Del IV, punkt B: Økonomisk og finansiel formåen, ”*Samlet årsomsætning*”, og soliditetsgrader angives i ”*Finansielle nøgletal*”;
4. Såfremt ansøgeren baserer sig på **andre enheders tekniske og faglige kapacitet**, jf. vejledningens afsnit 9, *Udnyttelse af andre enheders tekniske og faglige kapacitet*, skal hver af de enheder, som ansøgeren baserer sig på, udfylde et ESPD. De støttende enheders ESPD skal alene indeholde:
	* Oplysninger i Del II
	* Erklæringer vedrørende udelukkelsesgrunde i Del III, og
	* Erklæring om referencer for de relevante faglige discipliner i Del IV, punkt C: Teknisk og faglig formåen, ”*For så vidt angår bygge- og anlægskontrakter: udførelse af arbejde af den anførte type*”.
	* Eventuel beskrivelse af kvalitets-, miljø- og arbejdsmiljøledelsessystemer, såfremt ansøgeren baserer sig på andre enheders tekniske og faglige formåen, for så vidt angår disse systemer, indsættes beskrivelser/erklæringer herom i ESPDs Del IV, punkt C, ”*Miljøledelsesforanstaltninger*”.

# Egnethedsbedømmelse og optagelse

Ansøgeren optages på kvalifikationsordningen, såfremt følgende mindstekrav er opfyldt:

## Udelukkelsesgrunde

For at være egnet til at blive og være optaget på ”Kvalifikationsordning for totalentreprise”, må ansøgeren og de eventuelle andre enheder, som ansøgeren baserer sin økonomiske og/eller faglige formåen på, jf. 2014/25/EU, artikel 79, ikke være omfattet af udelukkelsesgrundene i lov nr. 1564 af 12. december 2015, ”Udbudsloven”, §§ 135-137. Samtlige de obligatoriske og frivillige udelukkelsesgrunde oplistet i udbudslovens §§ 135-137 finder således anvendelse. Oplysninger om udelukkelsesgrunde afgives i ESPDs Del III.

Udbudsloven § 138 angående dokumentation for pålidelighed finder ligeledes anvendelse.

Hvis ansøgeren er en sammenslutning af virksomheder (f.eks. et konsortium) er det et krav, at samtlige deltagende virksomheder ikke er omfattet af udelukkelsesgrundene i udbudslovens §§ 135-137.

## Mindstekrav til økonomisk og finansiel formåen

Som mindstekrav for optagelse på ordningen kræves, at ansøgeren har haft en samlet årlig omsætning på minimum 25 (femogtyve) millioner kroner i hvert af de seneste tre tilgængelige regnskabsår. Årsomsætning angives i ESPD Del IV., B., jf. afsnit 4, *ESPD*.

Såfremt ansøgeren baserer sig på andre enheders økonomiske og finansielle formåen, beregnes årsomsætningen som ansøgerens og disse andre enheders samlede årsomsætning i hvert af de seneste tre tilgængelige regnskabsår.

Ved en sammenslutning af virksomheder (for eksempel, et konsortium) beregnes årsomsætningen som de deltagende virksomheders samlede omsætning i hvert af de seneste tre tilgængelige regnskabsår.

## Mindstekrav til teknisk og faglig formåen

1. **Totalentreprisereferencer**

Det er et mindstekrav, at ansøgeren, eventuelt ved at basere sig på andre enheders tekniske og faglige kapacitet, jf. afsnit 9, *Udnyttelse af andre enheders tekniske og faglige kapacitet*, opnår et samlet gennemsnit på 3 (tre), eller derover, for kompetencer/erfaringer som totalentreprenør:

* + Det er et mindstekrav, at der gives mindst tre og maksimalt fem totalentreprisereferencer udført inden for de seneste fem år.
	+ Der gives en samlet karakter per totalentreprisereference.
	+ Point gives på en skala fra 1 til 5, hvor 5 er bedst, jf. pointskalaen i afsnit 5.4, nedenfor.
	+ Gennemsnittet beregnes på baggrund af de tre bedste referencer. Hvis en ansøger har angivet 5 (fem) referencer, vil der således blive set bort fra de 2 (to) referencer, som har opnået laveste point, og hvis en ansøger har angivet 4 (fire) referencer, vil der således blive set bort fra den reference, som har opnået lavest point.
	+ Gennemsnittet angives med to decimaler.
	+ For konsortier stilles ikke krav om, at de angivne referencer er udført af det ansøgende konsortium som sådant. Det er tilstrækkeligt, at referencerne er udført af deltagerne i konsortiet. De angivne referencer kan således være udført af konsortiet og/eller deltagerne i konsortiet.

Ved evalueringen af totalentreprisereferencerne, vil der blive lagt vægt på referencens kompleksitet, herunder:

* Omfanget af totalentreprisens (del-)opgaver
* Omfanget af totalentreprisens interne og eksterne grænseflader
* Opgavens økonomiske omfang
* Ansøgers organisering ved gennemførelse af totalentreprisen
* Totalentreprisens organisation og struktur gennem projektet

Det vægtes positivt, hvis ansøgeren igennem sine referencer kan demonstrere, at denne har håndteret komplekse og større jernbanerelaterede/ totalentrepriser, der er sammenlignelige med de banerelaterede projekter, der forventes udbudt under kvalifikationsordningen. Ved ”sammenlignelige” forstås i den forbindelse, at referencen inkluderede mindst én eller flere af de faglige discipliner, som er oplistet i Skema A.

Ved ”komplekse og større” forstås totalentrepriser med mange delopgaver, mange grænseflader samt entrepriser, som er økonomisk store set i forhold til ansøgerens egen kapacitet. Jo større og/eller mere kompleks en totalentreprise referencen vedrører, desto bedre.

Ligeledes vægtes det positivt, såfremt referencen demonstrerer en afbalanceret sammenhæng mellem på den ene side størrelsen af opgaven, herunder antallet af opgaver og/eller antallet af grænseflader, og på den anden side organisationens størrelse og struktur, set i løbet af totalentreprisens forskellige faser.

Hvis ansøgeren søger om selvstændig optagelse på ordningen vægtes det positivt, at opgaverne er udført selvstændigt. Er ansøgeren derimod et en sammenslutning af virksomheder (for eksempel et konsortium), vægtes det positivt, hvis ansøgeren har erfaring med at udføre totalentrepriser i sådanne sammenslutninger.

1. **Disciplinreferencer**

Det er et mindstekrav, at ansøgeren, eventuelt ved at basere sig på andre enheders tekniske og faglige kapacitet, jf. afsnit 9, *Udnyttelse af andre enheders tekniske og faglige kapacitet*, opnår et samlet gennemsnit på 3 (tre), eller derover, for kompetencer/erfaringer inden for de discipliner, som ansøgeren ønsker optagelse med speciale indenfor:

* + Det er et mindstekrav, at der gives mindst tre og maksimalt fem disciplinreferencer per disciplin, som ansøgeren søger om optagelse på ordningen inden for udført inden for de seneste fem år.
	+ Der gives en samlet karakter pr. disciplinreference.
	+ Point gives på en skala fra 1 til 5, hvor 5 er bedst, jf. pointskalaen i afsnit 5.4 nedenfor.
	+ Gennemsnittet beregnes på baggrund af de tre bedste referencer: Hvis en ansøger har angivet 5 (fem) referencer, vil der således blive set bort fra de 2 (to) referencer, som har opnået laveste point. Hvis ansøgeren har angivet 4 (fire) referencer, vil der således blive set bort fra den reference, som har opnået lavest point.
	+ Gennemsnittet angives med to decimaler.
	+ For konsortier stilles ikke krav om, at de angivne referencer er udført af det ansøgende konsortium som sådant. Det er tilstrækkeligt, at referencerne er udført af deltagerne i konsortiet. De angivne referencer kan således være udført af konsortiet og/eller deltagerne i konsortiet.

Ved evalueringen af disciplinreferencerne, vil der blive lagt vægt på:

* Referencens kompleksitet, herunder:
	+ Opgavens/delopgavernes omfang,
	+ Omfang af interne og eksterne grænseflader
	+ Om opgaverne er udført selvstændigt eller i konsortium eller lignende
	+ Om opgaverne er udført i total-, hoved-, fag- eller underentreprise

Det vægtes positivt, hvis ansøgeren igennem sine referencer kan demonstrere, at denne har håndteret komplekse og større opgaver inden for den/de relevante faglige disciplin(er). Ved ”komplekse og større opgaver” forstås i den forbindelse store projekter med mange delopgaver og/eller mange grænseflader.

Hvis ansøgeren søger om selvstændig optagelse på ordningen vægtes det positivt, at opgaverne er udført selvstændigt. Er ansøgeren derimod et en sammenslutning af aktører (f.eks. et konsortium), vægtes det positivt, hvis ansøgeren har erfaring med at udføre totalentrepriser i sådanne sammenslutninger.

Det vægter mere positivt såfremt opgaverne er udført i totalentreprise, dernæst i hovedentreprise, dernæst i fagentreprise og mindst positivt som underentreprenør

1. **Rådgivnings-/projekteringsreferencer**

Det er et mindstekrav, at ansøgeren opnår et samlet gennemsnit på 3 (tre), eller derover, for sine kompetencer/erfaringer inden for rådgivning/projektering inden for de discipliner, som ansøgeren ønsker optagelse med speciale indenfor:

* + Det er et mindstekrav for optagelse på ordningen, at der gives mindst to og maksimalt tre rådgivnings-/projekteringsreferencer i de discipliner, som der ansøges om optagelse på ordningen inden for.
	+ Der gives en samlet karakter per Rådgivnings-/projekteringsreference.
	+ Point gives på en skala fra 1 til 5, hvor 5 er bedst, jf. pointskalaen i afsnit 5.4 nedenfor.
	+ Gennemsnittet beregnes på baggrund af de tre bedste referencer: Hvis en ansøger har angivet fem referencer, vil der således blive set bort fra de to referencer, som har opnået lavest point. Hvis ansøgeren har angivet fire referencer, vil der således blive set bort fra den reference, som har opnået lavest point.
	+ Gennemsnittet angives med to decimaler.
	+ For konsortier stilles ikke krav om, at de angivne referencer er udført af det ansøgende konsortium som sådant. Det er tilstrækkeligt, at referencerne er udført af deltagerne i konsortiet. De angivne referencer kan således være udført af konsortiet og/eller deltagerne i konsortiet.

Ved evalueringen af rådgivnings-/projekteringsreferencer, vil der blive lagt vægt på:

* Om referencen demonstrerer erfaring med projektering i henhold til jernbanenormer – vægter 60%
	+ Jo bredere erfaring med projektering og/eller håndtering af flere forskellige jernbanenormer, referencen viser, desto bedre vurderes referencen.
* Den udførte opgaves kompleksitet - vægter 40 % - herunder:
	+ Opgavens/delopgavernes omfang,
	+ Omfang af interne og eksterne grænseflader,
	+ Søgning/håndtering af dispensationer fra jernbanenormer

Det vægtes positivt, hvis referencerne demonstrerer erfaring med håndtering af komplekse og/eller større opgaver inden for den relevante faglige disciplin. Ved ”komplekse og/eller større opgaver” forstås eksempelvis projekter med mange delopgaver og/eller mange grænseflader.

1. **Kvalitets-, miljø- og arbejdsmiljøledelsessystemer**

Det er et mindstekrav, at ansøgerens beskrivelse af kvalitets-, miljø- og arbejdsmiljøledelses-systemer samt egenkontrol opnår en samlet bedømmelse på 3 (tre), eller derover:

* + Point gives på en skala fra 1 til 5, hvor 5 er bedst, jf. pointskalaen i afsnit 5.4 nedenfor.
	+ Der gives en samlet karakter for beskrivelsen.

Ved evalueringen af ansøgerens beskrivelse af kvalitets-, miljø-, og arbejdsmiljøledelsessystem samt egenkontrol, vil følgende forhold blive tillagt positiv vægt:

* At beskrivelsen viser fokus på klare reference- og ansvarslinjer samt struktur i opbygningen af systemerne.
* At beskrivelsen viser fokus på kompetenceudvikling og uddannelse samt initiativer/foranstaltninger taget med henblik på forebyggelse af fejl/”incidents”.
* At beskrivelsen viser en systematisk tilgang til egenkontrol og/eller et certificeret/eksternt kontrolleret ledelsessystem
* Såfremt der foreligger overtrædelser og/eller domme og/eller rejste sager og/eller påbud og/eller kontraktrelaterede udfordringer, vurderes det positivt, såfremt der kan fremvises initiativer/foranstaltninger taget efterfølgende med henblik på forebyggelse af gentagelser.

*Bemærk, at det for at blive optaget på ordningen er et krav, at ansøgeren som minimum opfylder de stillede krav for mindst en disciplin. Hvis ansøgeren opfylder kravene for flere discipliner, optages ansøgeren på ordningen for så vidt angår de pågældende discipliner. Har ansøgeren ansøgt om optagelse på mere end en disciplin, og er Banedanmarks vurdering, at ansøgeren kun opfylder kravene for én disciplin, optages ansøgeren alene for så vidt angår denne disciplin og ikke for de discipliner, hvor ansøgeren ikke opfylder de stillede krav.*

## Pointskala

Skala fra 1 til 5, hvor 5 er bedst, til brug for punkt i.-iv. i afsnit 5.3, *Mindstekrav til teknisk og faglig formåen*:

|  |  |
| --- | --- |
| Kvalitet | Bedømmelse |
| Referencen/ledelsessystemet er fremragende | 5 |
| Referencen/ledelsessystemet er meget tilfredsstillende | 4 |
| Referencen/ledelsessystemet er tilfredsstillende | 3 |
| Referencen/ledelsessystemet er mindre tilfredsstillende | 2 |
| Referencen/ledelsessystemet er lige akkurat tilfredsstillende | 1 |

# Invitation til at afgive tilbud

I forbindelse med Banedanmarks foretagelse af indkøb under kvalifikationsordningen vil Banedanmark tage stilling til, om det enkelte indkøb skal foretages som et begrænset udbud eller som udbud med forhandling. Jf. tillige udbudsbekendtgørelsens Del III.1.9) Adgang til ordningen, punkt 7) Invitation til at afgive tilbud.

Banedanmark fastsætter efter en konkret vurdering forud for hvert enkelt indkøb, som gennemføres under kvalifikationsordningen, hvor mange totalentreprenører Banedanmark vil invitere til at afgive tilbud.

Denne vurdering vil blive foretaget på baggrund af saglige hensyn, herunder eksempelvis hvilket tildelingskriterium, Banedanmark anvender i forbindelse med det konkrete indkøb, samt markedsforholdene i øvrigt.

Banedanmark vil som minimum invitere 3 (tre) totalentreprenører til at afgive tilbud ved hvert indkøb under ordningen (forudsat at der er tre egnede totalentreprenører set i forhold til det påtænkte indkøb). I de følgende underafsnit vil dette blive betegnet som ”mindst tre” totalentreprenører/tilbudsgivere.

## Udvælgelse af de totalentreprenører der inviteres til at afgive tilbud

De mindst tre totalentreprenører, der er optaget på kvalifikationsordningen, inviteres til at afgive tilbud på det enkelte udbud ud fra en konkret vurdering af:

* 1. De totalentreprenører der opfylder følgende **økonomiske krav**, afhængig af det enkelte udbuds estimerede værdi:
		1. Udbuddets estimerede værdi ligger under EU's til enhver tid gældende tærskelværdier:
			+ Mindre totalentreprenører, jf. nedenfor, vil blive prioriteret og vil udgøre mindst to af de indbudte totalentreprenører. Der vil for så vidt angår disse udbud således altid være reserveret to ud af de tre pladser til mindre totalentreprenører, uanset om totalentreprenørerne er blandt de tre bedste i de relevante faglige discipliner, jf. udvælgelsen i punkt II. og III.
			+ Ved ”mindre totalentreprenør” forstås totalentreprenører med en årsomsætning i de seneste tre tilgængelige regnskabsår på maksimalt 50 millioner kroner.
			+ Der er derudover ikke nogen økonomiske krav.
		2. Udbuddets estimerede værdi ligger over EU's til enhver tid gældende tærskelværdier, men under 200 millioner kroner:
			+ Det er et krav, at totalentreprenøren har haft:
				- En årsomsætning inden for et af de seneste tre tilgængelige regnskabsår, der som minimum udgør den af Banedanmark estimerede kontraktværdi, og
				- En soliditetsgrad i det senest tilgængelige regnskabsår på mindst 15 %;
		3. Udbuddets estimerede værdi ligger mellem 200 og 500 millioner kroner:
			+ Det er et krav, at totalentreprenøren har haft:
				- En årsomsætning i hvert af de seneste tre tilgængelige regnskabsår, der som minimum udgør 300 millioner kroner, og
				- En soliditetsgrad på mindst 17,5 %;
		4. Udbuddets estimerede værdi ligger over 500 millioner kroner:
			+ Det er et krav, at totalentreprenøren har haft:
				- En årsomsætning i hvert af de seneste tre tilgængelige regnskabsår, der som minimum udgør 750 millioner kroner, og
				- En soliditetsgrad på mindst 20 %.

Såfremt der er flere end det konkret ønskede antal tilbudsgivere/totalentreprenører optaget på kvalifikationsordningen, som opfylder de økonomiske krav for at blive inviteret til at afgive tilbud, sker udvælgelsen efter følgende principper:

* 1. Udvælgelsen af de mindst tre totalentreprenører, der inviteres til at afgive tilbud, foretages ud fra, hvilke totalentreprenører der er optaget på ordningen med de for det konkrete indkøb mest relevante discipliner.

I det konkrete indkøb er det fastlagt, hvilke discipliner indkøbet omfatter, og hvor stor en procentuel del af det samlede indkøb, som hver disciplin udgør.

Hvis der alene er det konkret ønskede antal totalentreprenører, der er optaget inden for alle de discipliner, som det konkrete indkøb omfatter, modtager disse invitation til at afgive tilbud.

Hvis der er flere end det konkret ønskede antal, der er optaget inden for alle de discipliner, som det konkrete indkøb omfatter, foretages udvælgelsen af de totalentreprenører der inviteres til at afgive tilbud, efter principperne i punkt III., nedenfor.

Hvis der er færre end det konkret ønskede antal totalentreprenører, der er optaget inden for alle de discipliner, som det konkrete indkøb omfatter, modtager de totalentreprenører (om nogen), som er optaget inden for alle de discipliner, som det konkrete indkøb omfatter, invitation til at afgive tilbud. De øvrige tilbudsgivere findes ved at vurdere de totalentreprenører, som er optaget inden for flest af de discipliner, som det konkrete indkøb omfatter.

Hvis de således udvalgte totalentreprenører har lige mange relevante discipliner, vurderes det, hvilke totalentreprenører, der har de mest relevante discipliner ud fra angivelsen i det konkrete indkøb af de efterspurgte discipliners procentuelle vægtning.

Hvis dette ikke fører til, at der er udvalgt det konkret ønskede antal totalentreprenører, foretages udvælgelsen af de totalentreprenører, der inviteres til at afgive tilbud, efter principperne i punkt III., nedenfor.

* 1. Såfremt der ikke efter vurderingen i henhold til punkt I og II er fundet det konkret ønskede antal totalentreprenører, der skal inviteres til at afgive tilbud, findes de pågældende totalentreprenører ved at vælge:
		1. Den/de totalentreprenører, der har opnået den bedste score for sine disciplinreferencer set i forhold til det konkrete indkøb. Scoren beregnes ved at gange hver enkelt af de karakterer, som totalentreprenørerne har opnået for de enkelte discipliner i forbindelse med optagelse på ordningen, med den vægtning, som de omhandlede discipliner har i det konkrete indkøb. Alene de discipliner, som er omfattet af det konkrete indkøb, indgår i beregningen af scoren
		2. Hvis der efter vurderingen under punkt i. fortsat er totalentreprenører, der står lige, udvælges den/de totalentreprenører, som har den bedste soliditetsgrad i det seneste tilgængelige regnskabsår.

Resultatet af ovenstående er således, at der er udvalgt det konkret ønskede antal totalentreprenører til det aktuelle udbud.

## Håndtering af eventuelle interessekonflikter og risiko for tilbudskoordination

Som nævnt i afsnit 1.4.1, *Mulighed for optagelse flere gange, i forskellige konstellationer*, er der mulighed for, at en totalentreprenør kan optages på ordningen flere gange i flere forskellige konstellationer. Der kan således blandt det konkret ønskede antal totalentreprenører, som er udvalgt til at afgive tilbud efter principperne beskrevet i afsnit 6.1, ovenfor, være økonomiske aktører, som går igen i forskellige konstellationer på forskellige måder.

Der kan for eksempel være tale om,

* at en økonomisk aktør er optaget på ordningen alene, men samtidig deltager i et konsortium/en sammenslutning af økonomiske aktører, der ligeledes er optaget på ordningen;
* at en økonomisk aktør er optaget på ordningen alene, men samtidig er optaget på ordningen med en støttende enhed;
* at en økonomisk aktør kan også optræde som støttende virksomhed til flere forskellige totalentreprenører optaget på ordningen;
* at der er forskellige konstellationer, hvor der ikke er gengangere imellem de økonomiske aktører, men hvor de økonomiske aktører i de enkelte konstellationer er koncernforbundne, for eksempel søsterselskaber.

I sådanne tilfælde er der risiko for, at der sker en koordinering af tilbudsafgivelsen imellem de forskellige totalentreprenører med den konsekvens, at Banedanmark ikke kan tage tilbuddene i betragtning, og derfor ikke kan indbyde disse totalentreprenører til at afgive tilbud.

For at undgå risiko for interessekonflikter eller en fordrejning af konkurrencen mellem de bydende, gælder der i følgende situationer en **formodning** for, at tilbuddene vil påvirke hinanden:

1. En økonomisk aktør deltager i flere forskellige konstellationer (uanset om dette sker alene eller som en del af en sammenslutning af de økonomiske aktører /et konsortium eller som støttende enhed til andre totalentreprenører optaget på ordningen).
2. En totalentreprenør anvender som støttende enhed en økonomisk aktør som deltager i flere forskellige konstellationer (uanset om dette sker alene eller som en del af en sammenslutning af de økonomiske aktører /et konsortium eller som støttende enhed til andre totalentreprenører optaget på ordningen).
3. To koncernforbundne økonomiske aktører deltager i flere forskellige konstellationer (uanset om dette sker alene eller som en del af en sammenslutning af de økonomiske aktører /et konsortium eller som støttende enhed til andre totalentreprenører optaget på ordningen). Ved ”koncernforbundne” skal forstås, at de økonomiske aktører er omfattet af Direktiv 2013/34/EU art. 22(1).

Banedanmark er i ovennævnte situationer forpligtet til at undlade at invitere nogen af de konstellationer, hvori den pågældende økonomiske aktør deltager, til at afgive tilbud. Dette forudsætter dog, at konstellationen forinden er givet mulighed for at godtgøre, at der ikke i deres situation foreligger nogen risiko for at, at der følges en praksis, der kan true gennemsigtigheden og fordreje konkurrencen mellem de bydende.

Såfremt der blandt de totalentreprenører, der i henhold til principperne i afsnit 6.1 ovenfor, udvælges til at afgive tilbud, indgår konstellationer som angivet oven for, skal disse totalentreprenører senest to hverdage efter Banedanmarks anmodning herom, fremsende dokumentation for, at der ikke er sket eller vil ske tilbudskoordinering.

Såfremt Banedanmark vurderer, at den fremlagte dokumentation på fyldestgørende vis dokumenterer, at der ikke er sket eller vil ske tilbudskoordinering, vil Banedanmark invitere de totalentreprenører der har fremlagt sådan fyldestgørende dokumentation.

Som alternativ hertil kan disse totalentreprenører meddele Banedanmark, at samtlige konstellationer – hvori den samme økonomiske aktør indgår, eller hvor deltagerne i de enkelte konstellationer er koncernforbundne – bortset fra én konstellation, trækker sig fra at deltage som tilbudsgivere i det konkrete indkøb. I så fald vil Banedanmark invitere den totalentreprenør, som ikke har trukket sig fra at afgive tilbud.

I fald en totalentreprenør hverken kan godtgøre, at der ikke er sket eller vil ske tilbudskoordinering eller trækker sig fra tilbudsafgivelsen som anført ovenfor, vil totalentreprenøren blive udelukket fra at afgive tilbud i det konkrete udbud.

Ved vurdering af ovenstående vil principperne i Rettens dom af 14.2.2006 i forenede sager T-376/05 og T-383/05, TEA-CEGOS m.fl., principperne i EU-Domstolens dom af 19.5.2009 i sag C-538/07, Assitur, og principperne i EU-Domstolens dom af 17.5.2018 i sag C-531/18, Specializuotas transportas, blive anvendt.

I det omfang Banedanmark udelukker totalentreprenører eller totalentreprenører meddeler ikke at ville afgive tilbud som angivet ovenfor, vil Banedanmark anvende fremgangsmåden i afsnit 6.1 til at udvælge yderligere totalentreprenører op til det konkret ønskede antal totalentreprenører, som udvælges til at afgive tilbud som angivet i afsnit 6.3, nedenfor.

For god ordens skyld bemærkes, at ovenstående også gælder for andre økonomiske enheder, som en totalentreprenør baserer sin økonomiske eller tekniske formåen på i henhold til 2014/25/EU, artikel 79.

## Banedanmarks ret til at vælge op til tre eller fem totalentreprenører

Såfremt en totalentreprenør

1. ikke kan deltage i medfør af afsnit 6.2, *Håndtering af eventuelle interessekonflikter og risiko for tilbudskoordination*, eller
2. ikke ønsker at deltage efter modtagelse af invitation

- kan Banedanmark vælge den næste, der kan indbydes, efter metoden angivet i afsnit 6.1 (idet afsnit 6.2 fortsat finder anvendelse).

## Eksempler på anvendelse af reglerne i afsnit 6.1 og 6.2

***Eksempel 5 – Udvælgelse jf. afsnit 6.1:***

*En totalentreprise består af ca. 60% Sporombygning, ca. 20% Konstruktioner, ca. 15% Sikringstekniske arbejder, og ca. 5% Rydning og nedbrydning.*

*Banedanmark ønsker i det konkrete udbud at invitere 5 (fem) totalentreprenører til at afgive tilbud.*

*Følgende totalentreprenører (TE) opfylder det økonomiske krav i punkt I., og de er optaget med følgende discipliner og har i forbindelse med optagelse på ordningen modtaget de i skemaet angivne karakterer:*

|  |  |  |  |  |  |  |
| --- | --- | --- | --- | --- | --- | --- |
| *Disciplin /TE* | *Sporombygning* | *Konstruktioner* | *Sikringstekniskearbejder* | *Rydning & nedbrydning* | *Relevante discipliner* | *Soliditetsgrad* |
| *A* | *4* | *4* | *4* | *3* | ***Fire*** | *30%* |
| *B* | ***5*** | *-* | *-* | ***5*** | ***To*** | *28%* |
| *C* | *4* | *4* | *-* | *3* | ***Tre*** | *17%* |
| *D* | *5* | *3* | *5* | *-* | ***Tre*** | *21%* |
| *E* | ***4*** | *-* | ***4*** | *-* | ***To*** | *20%* |
| *F* | *3* | *4* | *-* | *4* | ***Tre*** | *19%* |
| *G* | *5* | *-* | *-* | *-* | ***En*** | *30%* |
| *H* | ***4*** | *-* | ***4*** | *-* | ***To*** | ***22%*** |

*Totalentreprenør A er optaget på ordningen inden for alle de efterspurgte discipliner og udvælges derfor til det felt af totalentreprenør, der modtager invitation til at afgive tilbud.*

*Dernæst ses på de totalentreprenører, som er optaget inden for flest af de discipliner, som det konkrete indkøb omfatter. Det kan konstateres, at totalentreprenør C, totalentreprenør D og totalentreprenør F er optaget inden for tre discipliner. Da der er fire pladser tilbage, udvælges disse tre totalentreprenører derfor til det felt af totalentreprenører, der modtager invitation til at afgive tilbud.*

*Der er herefter en plads tilbage. Totalentreprenørerne B, E og H er alle optaget med to af de efterspurgte discipliner. Ved valget herimellem skal det vurderes, hvilke totalentreprenører der har de mest relevante discipliner ud fra angivelsen i det konkrete indkøb af de efterspurgte discipliners procentuelle vægtning. Det konstateres, at totalentreprenør B har Sporombygning, der vægter ca. 60 %, og Rydning & nedbrydning, der vægter ca. 5 %. Det konstateres videre, at totalentreprenør E og totalentreprenør H begge har Sporombygning, der vægter ca. 60 %, og Sikringstekniske arbejder, der vægter ca. 15 %. For det konkrete indkøb har totalentreprenør E og totalentreprenør H derfor de mest relevante discipliner.*

*Da der kun er en plads tilbage, skal der foretages et valg mellem totalentreprenør E og totalentreprenør H. Dette foretages ved at vurdere, hvilken totalentreprenør der har opnået den bedste score for sin disciplinreferencer set i forhold til det konkrete indkøb.*

*Resultater heraf er følgende:*

* *Totalentreprenør E: (0,6\*4) + (0,15\*4) = 3*
* *Totalentreprenør H: (0,6\*4) + (0,15\*4) = 3*

*Da det stadig står lige mellem totalentreprenør E og totalentreprenør H, bliver det herefter soliditetsgraden fra det seneste tilgængelige regnskabsår, jf. afsnit 6.1, punkt III., ii., der afgør sagen. Det kan konstateres, at totalentreprenør H har den bedste soliditetsgrad og bliver den sidste totalentreprenør bliver inviteret til at afgive tilbud.*

*Selvom totalentreprenør B for så vidt har en højere score ((0,6\*5) + (0,05\*5) = 3,25) end totalentreprenør E og totalentreprenør H; har det samlet mere betydning, at totalentreprenør E og totalentreprenør H er kvalificeret i en for det konkrete indkøb mere relevant disciplin, Sikringstekniske arbejder, end totalentreprenør B er med Rydning & nedbrydning.*

*Som det ses, kommer totalentreprenør G ikke i betragtning til at indgå i feltet af de fem totalentreprenører, der udvælges til at blive inviteret til at afgive tilbud, idet totalentreprenør G alene er optaget på ordningen med én af de efterspurgte discipliner, og idet der er fem totalentreprenører, der er optaget på ordningen med mere end én relevant disciplin.*

***Eksempel 6– Udvælgelse jf. afsnit 6.2:***

*Efter reduktion af et muligt tilbudsgiverfelt i henhold til afsnit 6.1 står følgende konstellationer tilbage, der skal reduceres i henhold til afsnit 6.2,* ”*Håndtering af eventuelle interessekonflikter og risiko for tilbudskoordination”:*

|  |  |  |  |
| --- | --- | --- | --- |
| *Placering efter Banedanmarks gennemførelse af vurdering efter afsnit 6.1* | *Selvstændig TE*  | *Støttende enheder*  | *Konsortium* |
| *1* | *X1* | *N* |  |
| *2* | *X1* | *C* |  |
| *3* | *X1* | *A* |  |
| *4* | *Y2* | *A* |  |
| *5* | *Y2* | *B* |  |
| *6* | *Y2* | *N* |  |
| *7* |  |  | *Q5+D* |
| *8* | *Z3* |  |  |
| *9* | *V4* |  |  |
| *10* |  |  | *V4+A* |

*Idet X1 og Y2 begge er optaget på kvalifikationsordningen i tre forskellige konstellationer, vil X1 og Y2 med en frist på to hverdage blive anmodet om at godtgøre, at der ikke foreligger nogen risiko for, at der følges en praksis, som kan true gennemsigtigheden og fordreje konkurrencen mellem de bydende.*

*Såfremt X1 og Y2 ikke kan eller vil godtgøre dette, må disse selv tage stilling til, hvilken af konstellationerne X1 og Y2 vil afgive tilbud med, alternativt må Banedanmark se bort fra samtlige de konstellationer, som totalentreprenørerne indgår i ved udbuddet af den konkrete opgave.*

*I eksemplet vælger X1 N, men Y2 vælger ligeledes N.*

*Herefter ser listen således ud, hvor der kommer en ny nr. 7 ind, T1 med B som støttende enhed, på baggrund af afsnit 6.3, ”Banedanmarks ret til at vælge op til tre eller fem totalentreprenører”, ovenfor:*

|  |  |  |  |
| --- | --- | --- | --- |
| *Ny placering* | *Selvstændig TE*  | *Støttende enheder*  | *Konsortium* |
| *1* | *X1* | *N* |  |
| *2* | *Y2* | *N* |  |
| *3* |  |  | *Q5+D* |
| *4* | *Z3* |  |  |
| *5* | *V4* |  |  |
| *6* |  |  | *V4+A* |
| *7 (tidligere nr. 11)* | *T1* | *B* |  |

*Jf. afsnit 6.2 bliver X1 og Y2 dernæst med en frist på to hverdage anmodet om at godtgøre, at der ikke vil ske tilbudskoordinering, idet rådgiveren N deltager i konstellation med dem begge.*

*Ligeledes skal V4 godtgøre inden for en frist på to hverdage, at der ikke sker tilbudskoordinering i forbindelse med tilbud afgivet dels som selvstændig totalentreprenør og dels i konsortium med A.*

*X1 vælger at trække sig som selvstændig tilbudsgiver. V4 trækker sig selvstændig tilbudsgiver.*

*Var X1 og Y2 samt V4 ikke selv nået frem til de pågældende løsninger, og havde de samtidigt heller ikke kunne godtgøre, at der ikke ville ske tilbudskoordinering; så ville Banedanmark skulle udelukke alle fire konstellationer fra at afgive tilbud på baggrund af formodningsreglen i afsnit 6.2.*

*Den endelige liste med konstellationer, der i eksemplet bliver inviteret til at afgive tilbud, er således som følger:*

|  |  |  |  |
| --- | --- | --- | --- |
| *Ny placering* | *Selvstændig TE*  | *Støttende enheder* | *Konsortium* |
| *1* | *Y2* | *N* |  |
| *2* |  |  | *Q5+D* |
| *3* | *Z3* |  |  |
| *4* |  |  | *V4+A* |
| *5* | *T1* | *B* |  |

# Konsortier etc.

Såfremt ansøgeren er et konsortium eller en sammenslutning af virksomheder, hæfter de deltagende virksomheder i konsortiet/sammenslutningen solidarisk, direkte og ubegrænset for afgivne tilbud samt for opfyldelse af en tildelt kontrakt.

Såfremt ansøgeren er et konsortium eller en sammenslutning af virksomheder, skal der udfyldes:

* Et ESPD **per deltager** i konsortiet eller sammenslutningen, jf. afsnit 4, *ESPD*.

Såfremt ansøgeren er et konsortium eller en sammenslutning af virksomheder, er de oplyste referencemaksima i afsnit 3.2, punkt 3.1), 4.1) og 5.1) gældende for konsortiet eller sammenslutningen som helhed.

Det er et krav, at ingen af de i konsortiet/sammenslutningen deltagende virksomheder er omfattet af udelukkelsesgrundene i udbudslovens §§ 135-137, jf. afsnit 5.1. Oplysninger herom afgives i ESPDs Del III. Udbudsloven § 138 angående dokumentation for pålidelighed finder ligeledes anvendelse.

# Udnyttelse af andre enheders økonomiske kapacitet

Såfremt ansøgeren ikke alene besidder den fornødne økonomiske kapacitet, som er påkrævet i henhold til afsnit 5.2, og er ansøger af denne grund nødsaget til at basere sig på en anden eller flere andre økonomisk(e) enheds(ers) økonomiske formåen, jf. 2014/25/EU, artikel 79, skal ansøgeren oplyse dette i ESPD, Del II, afsnit C, Oplysninger om udnyttelse af andre enheders kapacitet.

Såfremt ansøgeren baserer sig på andre enheders økonomiske formåen, skal disse enheder indlevere et selvstændigt ESPD, jf. afsnit 4 ovenfor.

Det er et krav, at de enheder, hvis formåen ansøgeren baserer sig på, ikke er omfattet af udelukkelsesgrundene i Udbudsloven §§ 135-137, jf. afsnit 5.1, samt udbudsbekendtgørelsens Del II.2.4) Beskrivelse af udbuddet, punkt 4) Andre enheder. Oplysninger herom afgives i ESPDs Del III. Udbudsloven § 138 angående dokumentation for pålidelighed finder ligeledes anvendelse.

Det er et krav, at en støttende enhed i forbindelse med optagelse på kvalifikationsordningen afleverer en rådighedserklæring, hvori den støttende enhed erklærer, at ansøgeren kan basere sig på enhedens økonomiske og finansielle kapacitet, jf. 2014/25/EU, artikel 79, stk. 1, 3. punktum og afsnit 10, Skema B.

Det er endvidere et krav i forbindelse med tildeling af en kontrakt udbudt under kvalifikationsordningen, at enheden hæfter solidarisk for kontraktens gennemførelse.

# Udnyttelse af andre enheders tekniske og faglige kapacitet

Såfremt ansøgeren ikke besidder de fornødne faglige kompetencer, herunder kompetencer inden for totalentreprise, inden for en eller flere af faglig(e) disciplin(er), og/eller rådgiverkompetencer , jf. afsnit 5.3, og er ansøger af denne grund nødsaget til at basere sig på andre enheders tekniske og faglige formåen, jf. 2014/25/EU artikel 79 om ”Udnyttelse af andre enheders kapacitet”, så skal ansøgeren oplyse dette i ESPD, Del II, afsnit C, Oplysninger om udnyttelse af andre enheders kapacitet.

Såfremt ansøgeren udnytter andre enheders tekniske og faglige kapacitet i henhold til 2014/25/EU, artikel 79, skal disse enheder indlevere selvstændigt ESPD, jf. afsnit 4 ovenfor.

Det er et krav, at de enheder, som ansøgeren baserer sig på, ikke må være omfattet af udelukkelsesgrundene i Udbudsloven §§ 135-137, jf. afsnit 5.1, samt udbudsbekendtgørelsens Del II.2.4) Beskrivelse af udbuddet, punkt 4) Andre enheder. Oplysninger herom afgives i ESPDs Del III. Udbudsloven § 138 angående dokumentation for pålidelighed finder ligeledes anvendelse.

Såfremt ansøgeren støtter sig til andre enheders kapacitet for så vidt angår afsnit 5.3, er de oplyste referencemaksima i afsnit 3.2, punkt 3.1), punkt 4.1) og punkt 5.1) gældende for ansøgeren inklusiv de andre enheder som helhed.

Det bemærkes, at det i de kontrakter, som der indgås under kvalifikationsordningen vil være fastsat, at en ansøger, som har baseret sig på andre enheders faglige og tekniske formåen i forbindelse med optagelsen på ordningen er forpligtet til at anvende disse enheders formåen ved udførelsen af opgaven.

Det er et krav, at en støttende enhed i forbindelse med optagelse på kvalifikationsordningen afleverer en rådighedserklæring, hvori den støttende enhed erklærer, at ansøgeren kan basere sig på enhedens tekniske og faglige formåen, jf. 2014/25/EU, artikel 79, stk. 1, 3. punktum og afsnit 10, Skema B.

Det er endvidere et krav i forbindelse med tildeling af en kontrakt udbudt under kvalifikationsordningen, at enheden hæfter solidarisk for den del af kontraktens gennemførelse, som totalentreprenøren støtter sig til den pågældende enhed(er) for.

# Skemaer

## ***Skema A: Faglige discipliner der søges om optagelse indenfor***

|  |  |
| --- | --- |
| Discipliner/fagområder | Afkryds |
| Komplet jernbane inklusiv: spor, jord, bro, sikring, stærkstrøm og kørestrøm, |  |
| Komplet jernbane inklusiv: spor, jord, bro, sikring, stærkstrøm |  |
| Sporombygning |  |
| Spornybygning |  |
| Jord- og betonarbejder i forbindelse med baneprojekter, herunder dæmnings-, afvandings- og/eller ledningsarbejder samt arbejder i forbindelse med forurenet jord og håndtering af relaterede miljøkrav |  |
| Konstruktioner i forbindelse med baneprojekter, herunder broer, tunneler, stationer og/eller perroner |  |
| Kørestrømsarbejde i forbindelse med baneprojekter inklusiv master og mastefundamenter mv. |  |
| Sikringstekniske arbejder |  |
| Rydning og nedbrydning inklusiv håndtering af relaterede miljøkrav |  |

 den

(by og dato)

 CVR nr.

(Underskrift og firmastempel)

## ***Skema B: Rådighedserklæring***

jf. Forsyningsvirksomhedsdirektivets (2014/25/EU) artikel 79, stk. 1, 3. pkt.

**Virksomhed, der afgiver rådighedserklæring:**

|  |  |
| --- | --- |
| Navn: | [Indsæt] |
| Adresse | [Indsæt] |
| CVR-nr. / VAT-no.: | [Indsæt] |
| Kontaktperson: | [Indsæt navn][Indsæt titel/stilling][Indsæt kontaktdetaljer] |

erklærer herved, at [indsæt navn og CVR-nr. på ansøgeren] (ansøgeren), der anmoder om optagelse på Banedanmarks kvalifikationsordning for totalentreprise, kan basere sig på vores formåen i overensstemmelse med det i det fælles europæiske udbudsdokument angivne, jf. bekendtgørelse om kvalifikationsordning pkt. III.1.9) *Adgang til ordningen*.

Vi erklærer endvidere, at ansøger har virkelig og reel råderet over disse ressourcer i hele kvalifikationsordningens gyldighedsperiode.

I det omfang ansøgeren baserer sig på vores relevante tekniske og faglige formåen ved udførelsen af konkrete dele af en opgave, vil arbejdet blive udført af os.

|  |
| --- |
| [Indsæt sted] den: [Indsæt dato] |
|  |
| For [Indsæt virksomhedens navn]: |
|  |
| *Underskrift og firmastempel* |
| [Indsæt navn og titel med blokbogstaver] |

## ***Skema C: Tjeklisteskema***

Dette skema kan benyttes til tjekliste i samspil med Vejledningens afsnit 3.2, *Ansøgningens indhold*.

Tjeklisten er alene ment som en hjælp til ansøgeren. Ansøgeren er uanset brug af skemaet eneansvarlig for at sikre, at alle nødvendige informationer er inkluderet i ansøgningen, der fremsendes til Banedanmark.

|  |  |
| --- | --- |
| **Indhold** | **Inkluderet Sæt X** |
| **Udfyldt(e) ESPD('er)*** For information om hvem der skal udfylde ESPD, og hvad der skal udfyldes af hvem, se krav i Vejledningens afsnit 4.2, *Oplysninger i ESPD*
 |  |
|  | ESPD Del II: Oplysninger om den økonomiske aktør |  |
|  | ESPD Del III: Udelukkelsesgrunde |  |
|  | ESPD Del IV: Udvælgelseskriterier |
|  |  | Samlet årsomsætning* Årsomsætninger for de seneste tre tilgængelige regnskabsår
* Se mindstekrav i Vejledningens afsnit 5.2.
 |  |
|  |  | Finansielle nøgletal* Soliditetsgrader for de seneste tre tilgængelige regnskabsår
 |  |
|  |  | Referencer* Alle referencer angives i ESPD-rubrik: "*For så vidt angår bygge- og anlægskontrakter: udførelse af arbejde af den anførte type*".
* Brug "+"-knappen i ESPD til at tilføje flere felter
 |
|  |  |  | 1. Totalentreprisereferencer - mindst 3 og maksimalt 5
* Se indholdskrav i Vejledningens afsnit 3.2, punkt 3)4)
* Se mindstekrav i Vejledningens afsnit 5.3, litra i.
 |  |
|  |  |  | 1. Disciplinreferencer - mindst 3 og maksimalt 5 per disciplin
* Se indholdskrav i Vejledningens afsnit 3.2, punkt 4)
* Se mindstekrav i Vejledningens afsnit 5.3, litra ii.
 |
|  |  |  |  | Komplet jernbane inklusiv: spor, jord, bro, sikring, stærkstrøm og kørestrøm |  |
|  |  |  |  | Komplet jernbane inklusiv: spor, jord, bro, sikring, stærkstrøm |  |
|  |  |  |  | Sporombygning |  |
|  |  |  |  | Spornybygning |  |
|  |  |  |  | Jord- og betonarbejder |  |
|  |  |  |  | Konstruktioner |  |
|  |  |  |  | Kørestrømsarbejde |  |
|  |  |  |  | Sikringstekniske arbejder |  |
|  |  |  |  | Rydning og nedbrydning inklusiv håndtering af relaterede miljøkrav |  |

*Tjeklisteskemaet fortsættes på næste side*

|  |  |  |  |
| --- | --- | --- | --- |
|  |  |  | 1. Rådgivnings-/projekteringsreferencer - mindst 2 og maksimalt 3 per disciplin
* Se indholdskrav i Vejledningens afsnit 3.2, punkt 4)5)
* Se mindstekrav i Vejledningens afsnit 5.3, litra iii.
 |
|  |  |  |  | Komplet jernbane inklusiv: spor, jord, bro, sikring, stærkstrøm og kørestrøm |  |
|  |  |  |  | Komplet jernbane inklusiv: spor, jord, bro, sikring, stærkstrøm |  |
|  |  |  |  | Sporombygning |  |
|  |  |  |  | Spornybygning |  |
|  |  |  |  | Jord- og betonarbejder |  |
|  |  |  |  | Konstruktioner |  |
|  |  |  |  | Kørestrømsarbejde |  |
|  |  |  |  | Sikringstekniske arbejder |  |
|  |  |  |  | Rydning og nedbrydning inklusiv håndtering af relaterede miljøkrav |  |
|  |  | Kvalitets-, miljø- og arbejdsmiljøledelsessystemer* Beskrivelse angives i ESPD-rubrik: "*Miljøledelsesforanstaltninger*"
* Se indholdskrav i Vejledningens afsnit 3.2, punkt 7)
* Se mindstekrav i Vejledningens afsnit 5.3, litra iv.
 |  |
|  |
| 1. **Udfyldt Skema A**
 |  |
|  |
| 1. **Eventuel(le) rådighedserklæring(er), jf. 2014/25/EU artikel 79, stk. 1, 3. punktum**
* Én rådighedserklæring per "anden enhed", som ansøgeren støtter sig til
 |  |

1. <https://bane.dk/Leverandoer/Indkoeb-og-udbud/Kvalifikationsordninger> [↑](#footnote-ref-1)
2. <https://www.kfst.dk/media/46438/espd-dokumentation-og-ecertis.pdf> [↑](#footnote-ref-2)